Pet jednostavnih aktivnosti za duži život
Aspirin dnevno, prestati pušiti, vakicinisati se protiv gripa, obaviti kontrolni pregled debelog crijeva, i za žene ne odustajati od ma
Najnovija medicinska studija pokazuje da 5 jednostavnih aktivnosti mogu čovjeku pomoći da duže živi. Prilog novinarke Glasa Amerike Carol Pearson. Nova studija, koju je djelomično financirao američki Centar za kontrolu i spriječavanje bolesti, pokazuje kako ljudi mogu na jednostavan način spriječiti mnoge bolesti. Na primjer, studija pokazuje da bi manji broj ljudi umirao od srčanih oboljenja, ako bi odrasli uzimali po jedan aspirin dnevno. Studija je isto tako pokazala da manje od polovice odraslih u Americi to i čini. Zaključak je da ako bi broj onih koji uzimaju aspirin bio povećan na 90 posto - to bi statističi značilo 45 hiljada smrti od srca manje na godinu.A to je samo u Sjedinjenim Državama. Druga stvar koja može itekako pomoći je prestati pušiti. Iako je za mnoge to izuzetno teško učiniti, doktorica Kathleen Tumi u američklom Centru za kontrolu i prevenciju kaže da liječnici igraju veliku ulogu u nagovaranju ljudi da prestanu pušiti. Doktor Kathleen Tumi, Cenatr za kontrolu i prevenciju bolesti: Doktori mogu imati iznenadjujuće jak utjecaj na odluku o prestanku pušenja. Na primjer, doktori mogu ponuditi lijekove ili drugu vrstu pomoći da pomognu u odvikavanju. Studija takodjer preporučuje starijim odraslim da godišnje uzmu vakcinu protiv gripa, te da obave kontrolni pregled debelog crijeva. U Sjedinjenim Državama, manje od polovine gradjana to i čini, a manje od 37 posto ih uzima vakcinu protiv gripa. Mnoge bi žene živjele duže kada ne bi odustajale od godišnjih mamograma. Ukratko rečeno, ova studija pokazuje da bi ljudi mogli izbjeći mnoge bolesti i živjeti duže uz vrlo jednostavne preventivne mjere. Doktorica Tumi: Doktor Kathleen Tumi, Cenatr za kontrolu i prevenciju bolesti: Ova studija nam pokazuje da čak i vrlo skromno ulaganje u preventivu može imati veliki odraz na zdravlje. Prevetivne mjere mogle bi uštedjeti i mnogo dolara u oblasti zdravstvene njege.